CELEX: 62006TN0402
Language: fi
Date: 2006-12-27 00:00:00
Title: Asia T-402/06: Kanne 27.12.2006 — Espanja v. komissio

24.2.2007   
            
            
               FI
            
            
               Euroopan unionin virallinen lehti
            
            
               C 42/35
            
         Kanne 27.12.2006 — Espanja v. komissio
   (Asia T-402/06)
   (2007/C 42/62)
   Oikeudenkäyntikieli: espanja
   Asianosaiset
   
      Kantaja: Espanjan kuningaskunta (asiamies: J. M. Rodríguez Cárcamo)
   
      Vastaaja: Euroopan yhteisöjen komissio
   Vaatimukset
   
               —
            
            
               Ensimmäisen oikeusasteen tuomioistuimen on kumottava 20.10.2006 tehty komission päätös K(2006) 5105 siltä osin kuin siinä alennetaan koheesiorahaston tukea kahdeksalle hankkeelle, jotka toteutetaan Katalonian itsehallintoalueen alueella.
            
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Nyt käsiteltävänä oleva kanne on nostettu 20.10.2006 tehdystä komission päätöksestä K(2006) 5105 siltä osin kuin siinä alennetaan koheesiorahaston tukea kahdeksalle hankkeelle, jotka toteutetaan Katalonian itsehallintoalueen alueella ja jotka luetellaan seuraavassa:
   
               —
            
            
               Nro 2001.ES.16.C.PE.058 (hanke Besosin puhdistamon biologisen käsittelyn lisäämiseksi)
            
         
               —
            
            
               Nro 2003.ES.16.C.PE.005 (Katalonian pienten taajamien puhtaanapitoinfrastruktuureihin liittyvä hanke)
            
         
               —
            
            
               Nro 2001.ES.16.C.PE.054 (puhdistamiseen, lietteen käsittelyyn ja kaupunkien jätevesien uudelleen käyttöön Kataloniassa liittyvä hanke)
            
         
               —
            
            
               Nro 2000.ES.16.C.PE.112 (Ebron valuma-alueen: Monzón, Caspe ja sisä-Katalonian valuma-alue jätevedenkäsittelyyn liittyvä hanke)
            
         
               —
            
            
               Nro 2002.ES.16.C.PE.006 (meriveden suolanpoistolaitosta Torderan suistoalueella koskeva hanke)
            
         
               —
            
            
               Nro 2001.ES.16.C.PE.055 (yhdyskuntajätteiden käsittelyyn liittyvän infrastruktuurin rakentamiseen ja kunnostamiseen Kataloniassa liittyvä hanke)
            
         
               —
            
            
               Nro 2001.ES.16.C.PE.057 (yhdyskuntajätteiden käsittelylaitoksia Urgellin, Pallars Jussàn ja Conca de Barberàn alueilla koskeva hanke)
            
         
               —
            
            
               Nro 2002.ES.16.C.PE.041 (yhdyskuntajätteiden käsittelyinfrastruktuuriverkoston luomista ja parantamista Kataloniassa koskeva hanke)
            
         Riidanalaisessa päätöksessä vastaaja on tehnyt kahden prosentin suuruisen oikaisun yhteisön tukeen (85 prosenttia), joka on myönnetty hankkeelle 2001.ES.16.C.PE.058, koska hallinnoiva yhtiö oli laskuttanut tukikelvottomia kuluja.
   Muiden hankkeiden osalta komissio on päättänyt ottaa huomioon keskihinta-järjestelmän ja kokemus aikaisemmista rakennusurakoista -edellytyksen ja tehdä yhteisön tuen osalta rahoitusoikaisun 100 prosenttiin valittujen tarjousten ja sopimuskohtaisesti uudelleen laskettujen tarjousten välisestä yhteisön erotuksesta.
   Vaatimustensa tueksi kantajana oleva valtio vetoaa ensisijaisesti siihen, että direktiivin 93/37/ETY (1) 30 artiklan 1 kohtaa ja direktiivin 92/50/ETY (2) 36 artiklan 1 ja 2 kohtaa on tulkittu väärin siltä osin kuin riidanalaisessa päätöksessä todetaan, että taloudelliselta kannalta edullisimman tarjouksen arvioinnissa käytetyn keskihintajärjestelmän soveltaminen hankintamenettelyn kohteina oleviin hankkeisiin loukkaa yhdenvertaisen kohtelun periaatetta, koska se syrjii liian alhaisia tarjouksia kalliimpiin tarjouksiin verrattuna.
   Toissijaisesti vedotaan myös asetuksessa (EY) N:o 1164/94 (3) olevan liitteen II H artiklan 2 kohdassa olevan säännöksen rikkomiseen, koska suhteellisuusperiaatetta ja hyvän hallinnon periaatetta on loukattu.
   Nimenomaisesti Besosin puhdistamoon liittyvän hankkeen osalta vedotaan myös asetuksen (EY) N:o 1386/2002 (4) 17 artiklan rikkomiseen, koska todellisia sääntöjen vastaisuuksia ei ole, ja toissijaisesti mainitussa säännöksessä säädetyn toissijaisuusperiaatteen loukkaamiseen.
   
      (1)  Julkisia rakennusurakoita koskevien sopimusten tekomenettelyjen yhteensovittamisesta 14.6.1993 annettu neuvoston direktiivi 93/37/ETY (EYVL L 199, 9.8.1993, s. 54).
   
      (2)  Julkisia palveluhankintoja koskevien sopimusten tekomenettelyjen yhteensovittamisesta 18.6.1992 annettu neuvoston direktiivi 92/50/ETY (EYVL L 209, 24.7.1992, s. 1).
   
      (3)  Koheesiorahastosta 16.5.1994 annettu neuvoston asetus (EY) N:o 1164/94 (EYVL L 130, 25.5.1994, s. 1).
   
      (4)  Neuvoston asetuksen (EY) N:o 1164/94 soveltamista koskevista yksityiskohtaisista säännöistä koheesiorahastosta myönnettävään tukeen liittyvien hallinto- ja valvontajärjestelmien ja rahoitusoikaisumenettelyn osalta 29.7.2002 annettu komission asetus (EY) N:o 1386/2002, (EYVL L 201, 31.7.2002, s. 5).